EFF hof toe oor OVKJulius Malema spreek ‘n skare toe in Polokwane Foto: @econfreedomZA, Twitter Die EFF het ŉ dringende aansoek teen pres. Jacob Zuma, die minister van binnelandse sake en die Onafhanklike Verkiesingskommissie (OVK) ingedien. Die Ekonomiese Vryheidsvegters (EFF) versoek ŉ interdik van die Pretoriase hooggeregshof teen die betaling van ŉ deposito wanneer ŉ kandidaatlys vir die nasionale verkiesing ingedien moet word, het die party in ŉ verklaring gesê. Politieke partye moet R45 000 per provinsie betaal en R200 000 betaal om nasionaal aan die verkiesing deel te neem. “EFF verwerp die vereiste om só ŉ groot deposito te betaal en ag dit as onregverdig teenoor nuwe inskrywings. Dit veroorsaak ŉ struikelblok vir toegang en, die belangrikste, skend die politieke regte wat kragtens artikel 19 van die Grondwet gewaarborg word,” het die EFF gesê. Die party voer aan die stelsel diskrimineer teen nuwe politieke partye. Die EFF het gesê ander politieke partye het aangedui hulle sal moontlik by die aansoek aansluit. Die EFF het nie aangedui watter politieke partye dit is nie. -SAPA